<classify> Mchezo huo utafanyika Uwanja wa Azam, Chamazi, Dar es Salaam ikiwa ni maandalizi ya Twiga Stars kwa ajili ya michuano ya kimataifa, ambapo ipo kambini kwenye hosteli za Shirikisho la Soka Tanzania TFF zilizopo Uwanja wa Karume na wachezaji 22.Akizungumza na waandishi wa habari Dar es Salaam jana, Kocha Mkuu wa timu hiyo, Rogasian Kaijage, aliwaomba mashabiki kujitokeza kwa wingi siku hiyo ili kushuhudia mchezo huo.Ni mchezo wa kirafiki wa kimataifa, ambao nitautumia kuangalia maendeleo ya wachezaji kwa ya michezo ya kimataifa na kikosi cha sasa kina wachezaji wengi wapya ambao wanaendelea kupata uzoefu, alisema Kaijage.Naye Mwenyekiti wa Chama cha Soka la Wanawake TWFA, Amina Karuma, alisema Ester Chabruma baada ya kuwaaga Watanzania kwenye mchezo huo ambao atacheza kwa kipindi kimoja atafanyiwa sherehe ya kumuaga akiwa anastaafu kucheza soka.Hata hivyo kocha huyo alisema mshambuliaji huyo atajumuishwa kwenye benchi la ufundi la Twiga Stars na ameitumikia timu hiyo kwa muda mrefu.Esther amejijengea jina kubwa Twiga Stars na kutokana na uwezo wake mashabiki walifikia kumpachika jina la Lunyamila ikiwa ni kumfananisha na winga wa zamani wa Yanga ya Dar es Salaam, Edibily Lunyamila.  <topic>: MICHEZO 